### Beslutning

Godkendt.

Afbud: Selma Winther (Stedfortræder: Christina Jakobsen), Kenn Olsen

### Sagsfremstilling

## Resume og sagens baggrund

Selma Winther (V) er sygemeldt og har derfor meldt afbud til Kommunalbestyrelsesmødet den 9. oktober 2024, hvor 2. behandling af budgettet for 2025 finder sted.

Borgmesteren har derfor indkaldt stedfortræder Christina Jakobsen til at deltage i 2. behandling af budgettet for 2025 og overslagsårene. Kommunalbestyrelsen skal her godkende, at betingelserne for at indkalde stedfortræder er til stede samt godkende Christina Jakobsen som stedfortræder.

## Indstillinger

Kommunaldirektøren indstiller, at Kommunalbestyrelsen godkender

1. at der foreligger et forfald, der berettiger til stedfortræderindkaldelse
2. at Christina Jakobsen er rette stedfortræder og valgbar.

## Behandling

Kommunalbestyrelsen.

## Sagsfremstilling

Ifølge den kommunale styrelseslov § 15, stk. 1 kan en stedfortræder kræves indkaldt ved et medlems afbud til Kommunalbestyrelsens 2. behandling af budgettet.

Det er de medlemmer, der er valgt på den pågældende kandidatliste, som det fraværende medlem er valgt på, der kan kræve stedfortræder indkaldt.

Borgmesteren har derfor, på Venstres anmodning, indkaldt stedfortræder Christina Jakobsen til at deltage i 2. behandlingen af budgettet.

Kommunalbestyrelsen skal træffe beslutning om, hvorvidt betingelserne for stedfortræderens indtræden er til stede, dvs. om der foreligger et forfald, der berettiger til stedfortræder-indkaldelse (helbredstilstand, graviditet, barsel eller adoption, varetagelse af andet offentligt hverv, forretninger eller lignende) samt om stedfortræderen er rette stedfortræder og valgbar.

## Økonomiske konsekvenser

Der udbetales en diæt til stedfortræderen på 450 kr.